Kiinalaiset
Kas kiinalaiset ne taistelevat
 Ne melun ilmoilla nostivat
 Ja kaiken maailman kansalaiset
 No ulos »taivaasta» potkivat.

 Kas prinssi Tuan on nyt keisarina
 Ja Mian naukuvi ahkeraan.
 Jo kaikki säikkyvät boksaria
 Nyt iskuistansa ne tunnetaan.

 Ei kelpaa niille nyt viinakulta
 Ei opiumi, ei paraskaan,
 Ja eipä huoli ne raamatuista,
 Ne nyrkit sojossa huutaa vaan:

 »Me eloon astuimme naurusuulla
 Ja hymy huulilla kuolemme,
 Ja tunnustimme vaan jumaluutta,
 Mi lempensä antoi kaikille;

 Siis viekää maasta nyt raamattunne
 Ja viinanassakat, kauppiaanne,
 Tai muuten naurusta lakataan
 Ja kaikki armotta tapetaan!»

 Sovinnossa nyt vallat aina,
 Ja rauha niille kallein kaikista,
 Ne puhuvat vaan kansain kunniasta,
 – Ja asehilla sitä tuetaan!

 Oikeutta näet kaikkialla
 – Ken heikompaansa koskaan sortaisi!
 Paras nukkuaksen nurmen alla,
 Niin säästyy kaikki elon vaivasi!

 Kiinalainen tuot’ ei ymmärtänyt,
 Kieräillä se koetti aina vaan,
 Onneaan ei raukka oivaltanut,
 Tuosta palkka hälle maksetaan.

 Viinakannut, kaikki rimsut, ramsut
 Kerran sulle vielä kelpaavat
 Ja »oikeuden» vankat puolustajat
 Maasi sovinnossa jakavat!

Tiupan Otto.

Lähde: Työmies 21.7.1900.

Otto Tiuppa
Runot
Työmies
1900